Tryškių kapinės

Tryškių kapinės – civilinės kapinės Telšių rajone, Tryškiuose, 0,55 km nuo Švč. Trejybės bažnyčios (Valančiaus gatvės ašyje), 0,4 km į vakarus nuo kelio . Išsidėsčiusios miestelio pietrytiniame pakraštyje, paribyje su Stakminių kaimu. 

Valančiaus gatvės pabaigoje įsikūrusių kapinių senoji dalis užima 0,28 ha, jose ribojamas laidojimas, neformuojant naujų kapaviečių. Šalia, Stakminių dalyje, plyti didžioji veikiančių kapinių dalis, užimanti 3,3362 ha. Jose stūkso tradicinės architektūros medinė kapinių koplyčia.Atnaujintas Telšių rajono savivaldybės teritorijoje esančių kapinių sąrašas. 112. Tryškių miestelio kapinės, Stakminių k. 114. Tryškių miestelio II-osios kapinės, Tryškių mstl. 138.	Tryškių miestelio I-osios kapinės, Tryškių mstl. telsiai.lt 2024-10-23 Abejų kapinių sklypai aptverti sukrautų riedulių tvoromis. Minimos neveikiančios, 0,02 ha dydžio pirmosios Tryškių kapinės.

 Paminklai 

Kapinės ypatingos dėl laidojimo rūsių (kriptų) gausos. Šios kapavietės išsidėsčiusios koplyčios prieigose. Kaip pavieniai objektai, 2024 m. jie įtraukti Kultūros vertybių registrą. Rūsių statiniai neįmantrūs, stačiakampio plano, paprastai sudaryti iš laidojimo kriptos ir antžeminės dalies. Virš žemės iškyla keraminių plytų mūro pusiau įgilinti rūsiai su skelto akmens mūro cokoliais. Apdengti lėkštais dvišlaičiais, trišlaičiais skardiniais stogeliais (vienas – cilindriniu). Pastatyti XIX a. II p.-XX a. pr. laikotarpyje. Kriptose ilsisi kunigų, bajorų, kitų turtingų bei neidentifikuotų asmenų palaikai:
 Kunigo Ignaco Narkevičiaus kapo rūsys. Iš Kurtuvėnų bajorų kilęs I. Narkevičius (Ignacy Narkiewicz) palaikė 1863 m. sukilėlius. Klebonavo tarnystę baigdamas Tryškiuose, kur mirė 1892 m. 
 Dambrovskių šeimos kapo rūsys. Palaidoti bajorų Dambrovskių (Dambrauskių) šeimos narių palaikai, identifikuotas Teodoros Dambrauskienės (Dambrovskos) karstas. 
 Dovgialų šeimos kapo rūsys. Palaidoti bajorų Dovgialų (Daugėlų) šeimos narių palaikai. Epitafijoje įrašyti Stanislovo Daugėlos, Telšių pavieto žemės matininko ir jo žmonos Cecilijos Kryževičiūtės vaikų – kun. kanauninko Adolfo, kun. prelato Apolinaro, Antaninos ir Aleksandro – vardai. 
 Garalių šeimos kapo rūsys. Įtaisyti marmuro plokštė su įrašu bei metalo horeljefu „Kristus“ ir ovalo formos keramikinė velionio nuotrauka.
 Kapo rūsys.  Palaidoti su Tryškių vietove susieti nežinomi asmenys, memorialinės lentelės neišlikusios.

2024 m. Tryškių seniūnija tvarkė apleistus laidojimo rūsius, koplyčią.

 Žymūs palaidojimai 

 Lazdynų Pelėda (Sofija Ivanauskaitė-Pšibiliauskienė, 1867–1926) – rašytoja.

 Šaltiniai 

 Nuorodos 

 Tryškių mstl. kapinės cemety.lt
 Dailininko Nikodemo Ivanausko ir jo dukros rašytojos Sofijos Pšibiliauskienės - Lazdynų Pelėdos kapų Tryškių kapinėse žemėlapis akmenesmuziejus.lt

Kategorija:Telšių rajono kapinės
Kategorija:Tryškiai